Document ID: /roh_data/filtered/fineweb-2-filterrobots_roh.jsonl.gz/48625

Il Chor svizzer da Giuvenils represchenta la Svizra sin aut nivel ed en tuttas quatter linguas naziunalas. Cun «Da Nadal notg» preschentan els ussa lur emprim disc cun chanzuns da Nadal per part schizunt cumponidas aposta per quest album. Il chor e lur manader Nicolas Fink han tschernì be chanzuns da cumponistas e cumponists svizzers. Tranter auter era duas chanzuns da Gion Antoni Derungs – ina, «Da Nadal notg», dat era il titel a l’album. Nus avain discurrì cun Nicolas Fink tranter auter davart lur emprim disc da Nadal, la selecziun da chanzuns ed era las sfidas da registrar in disc durant il temp da corona.
Il Chor svizzer da Giuvenils ha tranter auter era cun in video empruvà da restar preschent per lur public durant la pandemia.
En noss archiv da musica èn da chattar nundumbraivlas registraziuns da chors - en spezial chors rumantschs e grischuns.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.